kardosdrur/scandi-wiki huggingface dataset:
Sankt Stefanskirken (Nyvang)

Sankt Stefans Kirken er en dansk kirke beliggende i andelslandsbyen Nyvang i Holbæk Kommune. Kirken var oprindeligt en evangelisk-luthersk frikirke beliggende i Igelsø. Den oprindelige kirke blev bygget i 1884. På grund af menighedens svindende medlemstal blev kirken med menighedshus, stald og en tilhørende bolig i 1996 solgt til andelslandsbyen Nyvang for 125.000 kroner og senere flyttet hertil. De oprindelige mursten kunne ikke genbruges, og kirken blev derfor genopført i nye sten på andelslandsbyens område. Den genopførte kirke blev indviet den 14. april 2007 som lejlighedskirke af Roskildes daværende biskop Jan Lindhardt og hører nu til Folkekirken. Kirken kan lejes til dåb og vielser.

Gudstjenesterne kunne dengang vare ofte tre til fire timer, og mange fra menigheden kom langsvejs fra på hesteryg for at være med, så der blev også bygget en stald, så dyrene kunne holde ventetiden ud.

Eksterne henvisninger 
 Fotos af kirken
 Sankt Stefans Kirke hos KortTilKirken.dk
 Fotos af kirken

Kirker i Holbæk Kommune
Föhrden-Barl

Föhrden-Barl er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Föhrden-Barl ligger godt fem kilometer vest for Bad Bramstedt. Bundesstraße B206 fra Itzehoe mod Bad Segeberg går igennem kommunen, som også gennemløbes af Bramau.

Eksterne kilder/henvisninger 

 Kommunens websted 
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Latinamerikanere

Latinamerikanere (, ) er statsborgerne i de latinamerikanske lande. Latinamerikanske lande er multietniske og hjemsted for folk med forskellige etniske og nationale baggrunde. Derfor betragter nogle latinamerikanere ikke deres nationalitet som deres etnicitet, men de identificerer dem selv med både deres nationalitet og deres etniske oprindelse. Bortset fra indfødte amerikanere, så er alle latinamerikanere eller deres forfædre immigreret til Latinamerika i løbet af de sidste fem århundreder. Latinamerika har de største diaspora i verden af spaniere, portugisere, sorte afrikanere, italienere, libanesere og japanere. Der er omkring 650 mio. latinamerikanere (2013), hvoraf omkring 561 mio. lever i Latinamerika.

Den specifikke etnicitet og/eller racemæssige sammensætning varierer fra land til land. Mange lande har en overvægt af europæisk-indiansk, eller mestizo befolkning. I andre lande er der overvægt indfødte amerikanere. Nogle lande er primært befolket af indbyggere af europæisk oprindelse. I andre lande er indbyggerne primært mulatter. Forskellige sorte, asiatiske, og zambo (blandet sort og indfødt amerikaner) minoriteter ses også i de fleste lande. Hvide latinamerikanere er den største enkelte gruppe. Sammen med folk af delvist-europæisk oprindelse så udgør de 80 % af folketallet eller mere.

Latinamerikanere og deres efterkommere findes de fleste steder i verden, især i tætbefolkede byområder. De vigtigste migrationsdestinationer for latinamerikanere findes i USA, Spanien, Canada og Japan.

Referencer
Unihoc Floorball Ligaen 2016-17

Floorballligaen 2016-17 (Unihoc Floorball Ligaen af sponsorårsager) var den 25. sæson af bedste herreliga i Danmark i floorball, og den blev administreret af Dansk Floorball Union. Der var 10 hold i ligaen, og de otte bedste hold kvalificerede sig til DM kvartfinalerne. Til denne sæson rykkede Helsingør op og Skanderborg fra 2. division anmodede om den ledige plads, som de fik tildelt. Dermed var der 10 hold i ligaen.

Deltagere 
 Benløse
 BFC Vendsyssel (Mester)
 SFC Copenhagen
 Frederikshavn
 Helsingør (Oprykker)
 Hvidovre
 Rødovre
 Skanderborg (Oprykker)
 Sunds Seahawks FC
 AaB

Trænere

Grundspil

Topscorer Grundspil

Slutspil

Spillesystem

Play off

Topscorer

Kvalifikationskampe 
Nr. 9 og nr. 10 fra Floorballligaen møder de to bedste hold fra 1. division 2016-17.

|}

Helsingør og Århus FK kvalificerede sig dermed til Floorballligaen 2017-18.

Kåringer

Efterårets hold 
Kåres i december måned af:

Årets hold 
Kåres i slutningen af sæson

Årets talenter 
Efter sæsonen blev årets talenter kåret:
U21: Mikkel Skov, Sunds
U19: Emil Brixager, Benløse
U17: Mathias Glass, Benløse

Referencer 

Floorball-Ligaen
Mauricio Pochettino

Mauricio Roberto Pochettino  (født 2. marts 1972 i Murphy) er en argentinsk tidligere fodboldspiller og har tidligere været fodboldtræner for bl.a. Tottenham Hotspur F.C. Southampton, og Espanyol. Han har senest været fodboldtræner for franske PSG (Paris Saint-German F.C.) fra 2021-2022 efter at have været arbejdsløs i over et år siden sin fyring fra Tottenham Hotspurs.

Eksterne henvisninger 
 

Fodboldtrænere fra Argentina
Fodboldspillere fra Argentina
Fodboldtrænere fra RCD Espanyol
Fodboldtrænere fra Southampton F.C.
Fodboldtrænere fra Tottenham Hotspur F.C.
Fodboldspillere fra Newell's Old Boys
Fodboldspillere fra RCD Espanyol
Fodboldspillere fra Paris Saint-Germain
Fodboldspillere fra Girondins Bordeaux
Fodboldtrænere fra Paris Saint-Germain
Deltagere ved verdensmesterskabet i fodbold 2002
Fuhlendorf (Holsten)

Fuhlendorf er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Fuhlendorf ligger omkring tre kilometer nord for Bad Bramstedt og 13 km syd for Neumünster. Mod øst går motorvejen A7 fra Hamborg mod Flensborg.

Siden 1963 har politiet haft en helikopterbase i i Fuhlendorf, . Dens opgaver er farvandsovervågning og grænsepolitiopgaver, samt mere almene politiopgaver. Der flyves mere end 2.000 timer om året fra basen .

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Artefakt (softwareudvikling)

Inden for softwareudvikling er et artefakt en fællesbetegnelse for ting, der er lavet i forbindelse med udvikling af software: et use case-dokument, et krav- eller designdokument, et klassediagram eller et UML-diagram. Betegnelsen artefakt stammer fra Unified Process.

Systemudvikling
Artefakt (fejl)

Artefakter anvendes også om systematiske fejl på og i signaler og hardware; CCD-chips, i optik og tilsvarende teknik.

Signalbehandling
Computerterminologi
Integrerede kredsløb
Optiske illusioner
Artefakt (arkæologi)

I arkæologien er et artefakt (latin arte factum = "hvad der er frembragt ved håndværk/kunst") ethvert objekt eller proces, som er resultatet af menneskelig aktivitet - herunder fortidsminder.

Eksempler på artefakter, der er blevet til på baggrund af menneskeskabte processer, er:
 Byhøj
 Gundestrupkarret
 Helleristning
 Himmelskiven fra Nebra
 Hulemaleri
 Inddæmningsprojekt
 Kanal
 Kunstvandingskanal
 Ruin
 Stensætning
 Borg
 Forhistorisk pyramide
 Stendysse
 Slot

Kilder/referencer

Eksterne henvisninger 

 World Mysteries – Strange Artifacts

Arkæologi
Menneskeskabte objekter
Großenaspe

Großenaspe er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Großenaspe liegger omkring 10 kilometer südlich von Neumünster. Mod vest går motorvejen A7 fra Hamborg mod Flensborg. I udkanten af byen går jernbanen Hamburg-Altona–Neumünster, der har station i den nordlige del af byen.

Bebyggelserne Freiweide Brokenlande ligger i kommune, og i den sydøstlige del ligger naturschutzgebiet Halloher Moor, Brandsheide und Könster Moor.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Bjergzebra

Bjergzebraen (Equus zebra) er den mindste zebraart i hestefamilien. Den er hjemmehørende i Namibia og Sydafrika. Traditionelt skelnes mellem to underarter, Kap-bjergzebra (Equus zebra zebra) og Hartmanns bjergzebra (Equus zebra hartmannae).

Udseende 

Bjergzebraen er en lille zebra, der bedst kendes på, at de tætte tværstriber på ryggen fortsætter helt ned over halen og danner en markant kontrast til de bredere, vandrette striber på baglåret. Bjergzebraen har desuden som den eneste af zebraerne en hudlap på halsen, der er mest tydelig hos Kap-bjergzebraen.

Længden af hoved og krop hos udvoksede bjergzebraer er 2,1 til 2,6 meter, mens halen er 40-66 centimeter lang. Skulderhøjden varierer fra 1,16 til 1,5 meter. Den vejer 204-372 kilogram.

Hartmanns bjergzebra er normalt lidt større end den anden underart.

Udbredelse 
Bjergzebraen fandtes tidligere vidt udbredt fra Angola til Sydafrika, men mangler i dag i førstnævnte land. Hartmanns bjergzebra er opkaldt efter den tyske naturforsker Georg Hartmann (1865-1946) og forekommer i Namibia samt enkelte steder i Sydafrika. Den anden underart, Kap-bjergzebra, findes i den sydlige del af Sydafrika. Bjergzebraens habitat udgøres af bjergegne og højsletter op til 2.000 meter over havet.

Levevis 

Bjergzebraer samles ikke i store flokke som den almindelige zebra, men danner små familiegrupper, der består af en hingst og en til fem hopper med deres nylige afkom. Øvrige hanner lever i separate grupper (ungkarleflokke) og hingste herfra forsøger at "kidnappe" unge hopper, for at danne deres eget harem.

Hopper føder et føl ad gangen. I det første år lever føllet hovedsageligt af morens mælk, hvorefter det fravænnes og begynder at æde fast føde. De unge zebraer tvinges normalt bort fra flokken af moren i en alder af 13 til 37 måneder. Unge hanner kan for en tid vandre alene omkring, inden de finder en ungkarleflok, mens unge hunner enten tilslutter sig en eksisterende haremsgruppe eller danner en ny gruppe med en han fra en ungkarleflok.

Trusler 
Begge underarter regnes for at være truet af udryddelse. Kap-bjergzebraen blev tidligere jaget så intensivt, at der i 1950'erne var mindre end 100 individer tilbage. Efter etablering af særlige nationalparker er bestanden nu steget til mere end 1500 individer i 2008, heraf 500 voksne dyr.

Også bestanden af Hartmanns bjergzebra er gået betydeligt tilbage. I 2008 blev det anslået at bestanden var på 25.000 individer, mens der var mere end 100.000 i begyndelsen af 1900-tallet.

Noter

Eksterne henvisninger 

Zebraer
Yanic Truesdale

Yanic Truesdale (født 17. marts 1970 i Montreal, Quebec, Canada) er en canadisk skuespiller bedst kendt for sin rolle som Michel Gerard i tv-serien Gilmore Girls, en rolle, som fik Daily Variety til at nævne ham som en af "10 Actors to Watch".

Referencer

Eksterne henvisninger 
 

Tv-skuespillere fra Canada
Personer fra Montreal
Alexandre Levy

Alexandre Levy (født 10. november 1864 i Sao Paulo, brasilien - død 17. januar 1892) var en brasiliansk komponist, pianist og dirigent.

Levy studerede komposition på Konservatoriet i Sao Paulo. Han komponerede mest for klaveret, men har også skrevet en symfoni, orkesterværker og kammermusik. Han blandede i sin kompositoriske stil klassisk musik med brasilianske rytmer og folklore. Levy døde under mystiske omstændigheder som 27-årig, og det er aldrig blev opklaret, hvad dødsårsagen var.

Udvalgte værker 

 Symfoni i E-dur (1888) - for orkester
 Suite "Brasilien" (1890) - for orkester
 "Brasiliansk tango" (1890) - for orkester
 "Schumanniana" (1891) - for klaver

Komponister fra Brasilien
Pianister fra Brasilien
Dirigenter
Leopoldo Miguez

Leopoldo Américo Miguez (født 9. september 1850 i Rio de Janeiro, Brasilien - død 6. juli 1902) var en brasiliansk komponist, violinist og dirigent.

Miguez studerede violin og komposition på konservatoriet i Rio de Janeiro. Han rejste til Europa i 1882, for at studere videre, og vendte tilbage til Rio de Janeiro, som tilhænger af Richard Wagners musik. Han har skrevet en symfoni, en opera, kammermusik, orkesterværker, symfoniske digtninge, violinstykker, solostykker for klaver etc. Han dirigerede også forskellige brasilianske symfoniorkestre, og var med til at forny musikuddannelsen i Brasilien.

Udvalgte værker 

 Symfoni (i H-dur) (1882) - for orkester
 "The Saldunes" (1893) - opera
 Sonate (1893) - for violin og klaver
 "Parisiana" (1888) - for orkester
 "Prometheus" (1891) - for orkester
 "Lidenskablig Allegro" (?) - for klaver

Kilde 
 Om Leopoldo Miquez På pt.wikipedia.org

Komponister fra Brasilien
Violinister
Dirigenter
Hagen (Holsten)

Hagen er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Hagen ligger omkring syv kilometer nordvest for Bad Bramstedt. Mod syd går Bundesstraße B206 fra Bad Bramstedt mod Itzehoe.

Det 12 hektar store beskyttede landskab Hagener Moor ligger i kommunen.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Emily Mortimer

Emily Kathleen Mortimer (født 1. december 1971 i London) er en britisk skuespiller.

Emily Mortimer er blandt andet kendt for sine roller i Elizabeth (1998), Match Point (2005), Lars and the Real Girl (2007) og Shutter Island (2010). Hun var tillige med i det første afsnit af den britiske kriminalserie Midsomer Murders i en større rolle.

Mortimer har tø børn sammen med sin ægtefælle skuespilleren Alessandro Nivola.

Udvalgt filmografi

Film

Television

Hædersbevisninger og nomineringer

Eksterne henvisninger 

 

Skuespillere fra England
Rodolphe Alexandre

Rodolphe Alexandre (født 26. september 1953 i Cayenne) er en politiker i Fransk Guyana og nuværende præsident for regionalrådet.

Rodolphe Alexandre var i perioden marts 2008 til marts 2010 borgmester i byen Cayenne. Den 26. marts 2010 tiltrådte han som præsident for regionalrådet i Fransk Guyana (Conseil régional de la Guyane indtil 1. januar 2016 og herefter Assemblée de Guyane), hvor han pr. september 2016 fortsat er præsident.

Noter

Eksterne henvisninger 
 Rodolphe Alexandres hjemmeside  

Præsidenter
Fransk Guyana
Automatisk nummerpladegenkendelse

Automatisk nummerpladegenkendelse (ANPG) er et system, der kan bruges til at registrere tilstedeværelsen af køretøjer et bestemt sted, på baggrund af en aflæsning af køretøjets nummerplade. 

Systemet bruges primært til at sammenholde tilstedeværelsen af et køretøj med en registrering af samme køretøj i databaser, der eksempelvis registrerer stjålne biler eller biler der ikke har været til syn. Et andet indsatsområde er at registrere alle køretøjer i et bestemt område i et afgrænset tidsrum, typisk i forbindelse med forhøjet indbrudsaktivitet i samme område. Der er to metoder, der bruges i forbindelse med systemet. Den ene er ved at have kameraer fast installeret på strategiske steder, ofte større indfaldsveje, den anden ved at man har kameraer installeret i politikøretøjer.

Systemet bruges i mange lande verden over, herunder i Danmark.

Danmark 

I Danmark benyttes systemet både civilt og offentligt. Politiet i Danmark registrerer alle køretøjer der passerer et ANPG-kamera og opdeles i to forskellige kategorier betegnet som "hits" og "no-hits". Et "hit" er et køretøj der er oprettet i de databaser som nummerpladen bliver sammenlignet med mens et "no-hit" ikke er kendt i politiets databaser. Politiet gemmer data på no-hits fra stationære kameraer i op til 30 dage når det sker i forbindelse med en målrettet indsats i et afgrænset område. Registrering af no-hits fra politiets mobile enheder bliver gemt i maksimalt 24 timer med mindre der er tale om en helt ekstraordinær situation hvorefter rigspolitichefen kan forlænge denne tidsfrist.

Politiet benytter ANPG til at finde følgende køretøjer:
 Usynede køretøjer
 Køretøjer uden lovpligtig forsikring
 Afmeldte køretøjer
 Efterlyste køretøjer
 Køretøjer der er tilknyttet personer uden føreret
 Køretøjer med falske nummerplader
 Stjålne køretøjer
 Køretøjer tilknyttet forbrydelser der kan straffes med fængsel i mindst halvandet år
 Køretøjer der er oprettet i Schengeninformationssystemet
 Lastvogne, som ikke overholder bestemmelserne for køre- og hviletid (ved at sammenholde billederne med oplysninger fra tachografen).

Politiet råder over et antal ANPG-kameraer der er fastmonterede ved de danske grænser og ved trafikale knudepunkter samt mobile kameraer installeret på et antal af politiets køretøjer.

Datatilsynet har udtrykt betænkelighed ved hvorvidt den lange lagringstid på no-hits kan være i strid med persondatalovgivningen.

Derudover benyttes ANPG-kameraer til at foretage betaling for passage af storebæltsforbindelsen fra april 2018 for køretøjer der har registreret sin nummerplade hos Sund & Bælt.

Referencer

Eksterne henvisninger 

 

Nummerplader
Overvågning
Dataindsamling
Kunstig intelligens
Optik
Syn
Billedbehandling
Transportinfrastruktur
Transport
Video
Danske regimenter

Dette er en liste over danske regimenter og andre militære enheder, (divisioner, brigadeer, bataljoner, kompagnier) der har eksisteret siden det 15. århundrede. De fleste enheder har skiftet navne flere gange i den tid de har eksisteret. Listen viser de mest brugt navne.

Infanteri 
 Den Kongelige Livgarde.
 1. Regiment (Danske Livregiment) nedlagt 1. januar 2001 ved sammenlægning med Gardehusarregimentet.
 2. Regiment (Slesvigske Fodregiment) nedlagt 1. januar 2001. Genoprettet 1. januar 2019.
 3. Regiment (Prinsens Livregiment) nedlagt 1. august 2005.
 4. Regiment (Sjællandske Livregiment) nedlagt 1. januar 2001 ved sammenlægning med Gardehusarregimentet.
 5. Regiment (Falsterske Fodregiment) nedlagt 1976.
 6. Regiment (Fynske Livregiment) nedlagt 1. november 1991.
 7. Regiment (Jyske Fodregiment) nedlagt 1. november 1961.
 8. Regiment (Dronningens Livregiment) nedlagt 1. januar 2001.
 9. Regiment (Kongens Jyske Fodregiment) nedlagt 1. november 1991.
 10. Regiment (Feltherrens Fodregiment) nedlagt 1. august 1961.
 11. Regiment nedlagt 1. november 1951.
 12. Regiment nedlagt 1. november 1951.
 13. Regiment nedlagt 1. november 1951.
 14. Regiment nedlagt 1. november 1951.
 15. Regiment nedlagt 1. november 1951.
 Marineregimentet, underlagt Bornholms Værn i 1961, nedlagt 1. juli 2000.
  Drabantgarden nedlagt august 1763 ved sammenlægning med Livgarden.
  Grenaderkorpset nedlagt august 1763 ved sammenlægning med Livgarden.

Rytteriregimenter 
  Livgarden til Hest nedlagt 31. maj 1866
 1. Dragonregiment
 2. Dragonregiment
 3. Dragonregiment
 4. Dragonregiment
 5. Dragonregiment
 6. Dragonregiment
  Sjællandske Dragonregiment
 Jydske Dragonregiment, 3.dragonregiment
  Holstenske Lanséerregiment
  Oldenborgske Kyrasserregiment
  Slesvigske Kyrasserregiment
  Gardehusarregimentet

Artilleri 
 Fæstningsartilleriregimentet nedlagt 1920
 Kystartilleriregimentet nedlagt 1932
 1. Feltartilleriregiment (Kronens Artilleriregiment) nedlagt 1982 
 2. Feltartilleriregiment (Sjællandske Artilleriregiment) nedlagt 1982 
 3. Feltartilleriregiment (Nørrejyske Artilleriregiment) nedlagt 2000
 4. Feltartilleriregiment (Sønderjyske Artilleriregiment) nedlagt 2000
 Kongens Artilleriregiment nedlagt 2005
 Dronningens Artilleriregiment nedlagt 2005
 Danske Artilleriregiment nedlagt 28. februar 2014. Genoprettet 1. januar 2019 (I mellem liggende periode hed det  1. Danske Artilleriafdeling)

Luftværn 
 Jyske Luftværnsregiment
 Sjællandske Luftværnsregiment

Pionerer 
 Jyske Ingeniørregiment
 Sjællandske Ingeniørregiment
 Ingeniørregimentet

Telegraf 
 Jyske Telegrafregiment
 Sjællandske Telegrafregiment
 Telegrafregimentet

Træn 
 Jydske Trainregiment
 Sjællandske Trainregiment
 Trænregimentet

Andre 
 Bornholms Værn nedlagt 1. juli 2000.
 Efterretningsregimentet
 Hærens Flyvetjeneste
 Hærens Militærpoliti
 Jægerkorpset overført til SOKOM i 2014

Se også 
Hæren

Hæren
Sivuca

Sivuca (Severino Dias de Oliveira) (født 26. maj 1930 i Paraiba, Brasilien - død 14. december 2006) var en brasiliansk akkordeonist, guitarist, sanger og komponist.

Sivuca hører til blandt Brasiliens kendteste og mest respekterede musikere. Han var albino ligesom sin kollega Hermeto Pascoal, som han ofte forveksles med i Vesten, og han var også multiinstrumentalist. Desuden var han næsten blind. Hans evne til at spille og blande mange instrumenter i den samme sang, når han optrådte - og til at akkompagnere instrumenterne med sin karakteristiske stemme - gav ham hans helt egen stil indenfor latinamerikansk musik.

Sivuca var i perioder et efterspurgt navn på mange verdenskendte kunstneres album, så som Toots Thielemans, Paul Simon, Elis Regina, Harry Belafonte og Miriam Makeba. Han boede i perioder i New York og i Lissabon, og rejste verden rundt som turnerende musiker og entertainer. På sine turneer i Europa optrådte han ofte med skandinaviske jazzmusikere, som f.eks. Sylvia Vrethammar, Svend Asmussen, Monica Zetterlund samt Putte Wickman. Svensk TV producerede i 1960'erne flere jazz-udsendelser af høj kunstnerisk kvalitet, hvori Sivuca deltog, når han var på besøg i Sverige, bl.a. udsendelsen Sivuca - Musikant Från Brasilien fra 1969.

Han medvirkede desuden på sangen Myggevinger med det danske band The Lejrbåls på deres album, da han var i Werner Studio under et skandinavisk besøg i 1986.

Sivuca er bedst kendt for sit karakteristiske akkordeonspil og sin særlige scat-sang som han akkompagnerede sin akkordeon med. Han nåede indtil sin død at udgive i alt 40 album, og han har skrevet både populærmusik og kompositionsmusik. Han døde efter kort tids sygdom på et hospital i João Pessoa i 2006 - 76 år gammel.

Udvalgt diskografi 

 Motivo Para Dancar
 Rendez-Vou Rio
 Sivuca
 Sivuca & Putte Wickman
 Live at the Village Gate
 Som Brasil
 Chiko´s Bar - with Toots Thielemans
 Café Brazil''

Kilder 
 Om Sivuca på www.last.fm/music
 Sivuca på discogs.com

Noter 

Komponister fra Brasilien
Akkordeonister
Guitarister fra Brasilien
Multiinstrumentalister
Villads Bøye

Villads Bøye (født 3. september 1999 i Aalborg) er dansk skuespiller. Han fik sin filmdebut i rollen som Martin i Kapgang fra 2014, og det var for samme, at han i 2015 blev nomineret til en Bodilpris. Til daglig går han på efterskole i Aarhus, og har ellers haft sin skolegang på Klostermarksskolen i Aalborg.

Eksterne henvisninger 
 

Skuespillere fra Danmark
Personer fra Aalborg
Steen Boldsen

Steen Boldsen er en dansk tidligere håndboldspiller, der spillede for Helsingør IF i den bedste liga og desuden fik fem landskampe. Han er i det civile liv forretningsmand og nu ejendomsmægler for Boldsen Erhverv i Nordsjælland.

Han er desuden far til den tidligere håndboldlandsholdspiller Joachim Boldsen.

Referencer 

Håndboldspillere fra Danmark
Håndboldspillere fra Helsingør IF